jkorsvik/nowiki_second_scrape_merged huggingface dataset:
Per Hess

Per Hess (født 20. januar 1946 i Kongsberg) er en norsk billedkunstner. Hess er utdannet ved Statens håndverks- og kunstindustriskole (1970–73) og senere ved Statens kunstakademi (1973–79). Begge institusjoner er nå en del av KHIO.
Etter utdanningen arbeidet Hess med et formalt ekspressivt/abstrakt maleri, etter hvert med vekt på fargen som verkets bærende element. I de senere årene har tematikken for hans kunstnerskap konsentrert seg rundt verdidefinisjoner, kapital og penger sett i lys av en politisk og filosofisk tilnærming med bruk av maleriet som et selvrefererende medium. Hess har høstet gode kritikker for sine ustillinger. Om utstillingen «Down to Business», Galleri LNM, 2004, skrev VGs Lars Elton at Hess' kunst viser at «Katedralen beseirer børsen fordi han viser at det minimalistiske og ekstrem-modernistiske prosjektet har en vitalitet som langt overgår kapitalistenes fantasikraft.» (7. mars 2004) 
Hess har hatt flere soloutstillinger. Blant disse teller «Øyeporten», Galleri Gimle, Oslo, 1991. «Fargebilder», Galleri LNM, Oslo, 1993. «Specially Coloured», Kongsberg Kunstforening, 1999. «White Border», Kunstnersenteret i Buskerud, Drammen, 2001. «Down to Business», LNM, 2004.
«White Wash», Hå gamle prestegard, Jæren, 2005. «Monet - Money», Galleri1, Sandvika, 2010.
En annen betydningsfull utstilling er «White Is the New Black», Galleri GAD, Oslo, 2012. Hess deltar på utstillingen "Personal Structures", 55 Biennale di Venezia 2013.
Kunstverk av Hess er installert i en rekke offentlige bygg: En gulvistallasjon i 1-4 etg. i Institutt for informatikk, Universitetet i Oslo, 1988. En serie på 16 veggmalerier, «Via»,  Rikshospitalet i Oslo, 1998-2000.  «Frø», Rikshospitalets mest omfattende installasjon plassert i gulv, vegg, tak over hele sykehuset, 1996-2000. Serien «Bridges»,  Politihuset i Drammen, 2001.
Han har arbeidet som faglig leder for mange kunstprosjekter i det offentlige rom, blant annet Det juridiske fakultet (UiO), Det samfunnsvitenskapelige fakultet (UiO), Handelshøyskolen BI, alle Universitetet i Bergen. Helga Engs hus og Universitetsbiblioteket i Oslo, Bærum sykehus, Sandvika. Aker Solutions Headquarter, Snarøya, Oslo. Det norske teatret, Oslo. Kilden teater- og konserthus for Sørlandet, Kristiansand. Hess har hatt styreverv i Norske billedkunstneres fagorganisasjon, Bildende Kunstneres Styre, Billedkunstnerne i Oslo og Akershus, Trafo Kunstnerhus, Oslo og vært redaktør av Billedkunst. Hess er medlem av Norske billedkunstnere og Landsforeningen Norske Malere. Han er bosatt i Oslo.


== Referanser ==


== Eksterne lenker ==
Offisielt nettsted 
Per Hess på Listen.no
Per Hess i LNM Arkiv
Southwest Research Institute

Southwest Research Institute, forkortet SwRI, er et av de eldste og største uavhengige, ikke-kommersielle forsknings- og utviklingsinstituttene i USA. Hovedkontoret ligger i San Antonio i Texas.


== Referanser ==


== Eksterne lenker ==
(engelsk)  Offisielt nettsted
(en) Southwest Research Institute (SwRI) – kategori av bilder, video eller lyd på Commons 
(engelsk) 50-tal Videoklipp fra virksomheten
(engelsk) Årsrapporter Fra de ulike virksomhetene
(engelsk) Tekniske publikasjoner og forskningsresultater
Holterhallen

Holterhallen (HIF-hallen) eies og driftes av Holter Idrettsforening, og ligger på Holter i Nannestad kommune, Akershus. Hallen ble bygget på dugnad og ble ferdigstilt i 1991. Hallen er en del av Holter stadion (Vestlykkja 60, 2034 Holter).
Holter idrettsforening har siden hallen var ferdigstilt fått kommunal støtte til drift av hallen fra Nannestad kommune.
Suverenitetsprinsippet

Suverenitetsprinsippet er et folkerettslig prinsipp som innebærer at alle stater er suverene og likeverdige. Prinsippet er grunnleggende for folkeretten og er en av årsakene til forskjellene mellom folkerett og nasjonal rett. Prinsippet gjør nemlig at det ikke kan eksistere noen internasjonal lovgivende, utøvende og dømmende makt som har myndighet til å binde statene.
Statenes suverenitet er absolutt med noen få begrensninger, hovedsakelig folkerettslig sedvane eller ved at de selv velger å la seg binde av flertallsvedtak e.l.


== Kilder ==
Hva er folkerett, FN-sambandet
Sissel Falck-Jørgensen

Sissel Müller Falck-Jørgensen (født Sissel Falck-Jørgensen 10. juli 1940) er en norsk tidligere friidrettsutøver fra Oslo. Hun fikk kongepokalen under NM i 1960 etter ny mesterskapsrekord i lengdehopp med 5,48 m. Hun slo da sin egen rekord fra året før. Hun representerte Høybråten og Stovner Idrettslag.Hun vant sin første NM-medalje med sølv i 1957. I 1960 kom Falck-Jørgensen Ingebretsen til NM den 12. til 14. august som nybakt norsk rekordholder. På Bislett stadion den 4. august hadde hun flyttet rekorden hele 30 cm til 5,75 meter.


== Medaljer i norske mesterskap ==


== Referanser ==
Kawasaki Z1300

Kawasaki Z1300 var en vannavkjølt seks-sylindret 1300 cc touring-motorsykkel som ble produsert av Kawasaki mellom 1979 og 1989 i USA. 
Kawasaki Z1300 kom på markedet i 1979, og ble vist første gang på motorsykkelmesse senhøsten 1978.
6 sylindret vannavkjølt 12 ventilert motor med kardangtrekk. Med 120 hester var Z 1300 da verdens kraftigste
serieproduserte motorsykkel. Den hadde en topphastighet på ca 230 km. Tørrvekten var hele 294 kg. 27 liters tank.
Den ble oppgradert med fuel-injection i 1984 og fikk ytterligere 10 hk mer,til 130 hk. Betegnelse ble Z 1300 DFI.
I 1989 ble det produsert 200 stk til det tyske markedet og betegnelsen ble Z 1300 DFI Legendary Six.
Johannes Wahlström

Johannes Wahlström, egentlig Johann Wahlström (født 14. september 1981 i Israel) er en svensk medieviter og journalist, som er redaktør for kulturtidsskriftet Tromb. Han er best kjent som WikiLeaks' talsmann i Skandinavia, som styrte skandinaviske mediers tilgang til publiseringen av USAs diplomatmeldinger i 2010–2011.
Wahlström er sønn av Israel Shamir, og er oppvokst i Jaffa, Moskva og Stockholm. Han har siden 2005 bodd i Sverige, og arbeidet for Aftonbladet, Svenska Dagbladet, Verdens Gang, og Dokument inifrån på Sveriges Television.


== Referanser ==
Eimskip

Eimskip, egentlig Eimskipafélag Íslands, er et islandsk rederi etablert i 1914. Det har hovedkontor i Reykjavík. 
Eimskip er Islands eldste rederi. Det konsentrerte seg lenge om transport til og fra Island, men er i dag engasjert i transport verden over. Selskapet har kontorer i 17 land.


== Eksterne lenker ==
Offisielt nettsted 
(en) Eimskip – kategori av bilder, video eller lyd på Commons
VOF de Kunst

VOF de Kunst også kjent som The Art Company er ei nederlandsk popgruppe. Gruppa hadde enkelte hits på 1980-tallet, men gikk senere over til å synge barnesanger på nederlandsk. 


== Opprinnelsen ==
I 1983 startet gruppa med tolv medlemmer i Tilburg. Deres første singel Suzanne gikk rett inn på førsteplass på den nasjonale Mega Top 50-lista, men forøvrig ikke på den nasjonale Top 40-lista. Sangen ble oversatt til engelsk («Susanna») og gitt ut i noen utvalgte land, blant andre Norge, hvor den også ble en stor hitt. I 1984 kom gruppas andre singel Oude liefde roest niet, som også ble en nasjonal hitt.


== Europa turne ==
Gruppa konsentrerte seg deretter om engelskspråklig materiale. Det ble gitt ut enkelte engelskspråklige album og gruppa dro på Europa-turne under navnet The Art Company. I 1987 gikk gruppa igjen tilbake til nederlandsk. Singelen Een kopje koffie, skrevet av Eirk van Muiswinkel, ble straks en stor hitt i Nederland. 


== Barnesanger ==
Som en hyllest til dikteren og barnebokforfatteren Annie M.G. Schmidt ga VOF de Kunst ut et album med musikk satte dikt av forfatteren i 1990. CD-en Dikkertje Dap ble en stor suksess og var i et år å finne på den nasjonale album Top 100. Gruppa spilte også i noen sesonger av den nederlandske versjonen av Sesam Stasjon. I de kommende årene ga gruppa ut flere album, blant andre et Sinterklaas-album med Sinterklaas-sanger. Fra 1995 turnerte VOF de Kunst Nederland rundt med teaterforestillinger for barn og voksne. I den sammenheng har de i årenes løp samarbeidet med blant andre Erik van Muiswinkel, og barnebokforfatterne Paul van Loon, Selma Noort og Carry Slee. 


=== Trivia ===
Bokstavene VOF i navnet VOF de Kunst er en forkortelse for vennootschap onder firma og er den nederlandske ekvivalenten for AS (aksjeselskap). 


== Diskografi ==


=== Album ===
Maandagmorgen 6:30, 1983
Dikkertje Dap, 1991
De kunst live, 1991 (konsertalbum)
De lapjeskat, 1992
Sinterklaasfeest met V.O.F. De Kunst, 1993
De griezel CD, 1994


=== Singler ===
Suzanne, 1983
Oude liefde roest niet, 1984
'k Wil niet met een ander dansen, 1984
Het is beter zo, 1984
Één kopje koffie, 1987
Waar heb ik jou meer gezien, 1987
Retour Sneek, 1988
De laatste meters, 1988 (med The Skymasters)
Speciale aanbieding, 1989 (med Het Goede Doel)
Dikkertje Dap, 1991


== Eksterne lenker ==
(nl) Offisielt nettsted 
(en) VOF de Kunst på Discogs 
(en) VOF de Kunst på Discogs 
(en) VOF de Kunst på MusicBrainz 
(en) VOF de Kunst på Spotify 
(en) VOF de Kunst på Spotify
Sørensen og Balchen

AS Sørensen og Balchen er norsk firma som selger bilrekvisita og bildeler. Selskapet ble etablert som bilimportør i 1907 og har kontorer på Rosenholm.
Selskapet eier kjedekonseptet BilXtra. 36 butikker er egeneid og 41 eid av franchiser; innenfor verksteder er samtlige ca. 230 verkstedene  eid av lokale drivere. 
I 1997 ble AS Sørensen og Balchen kjøpt av Jon Melhus gjennom selskapet Otto Olsen Invest, og i 2011 solgte Otto Olsen Invest selskapet til Mekonomen AB.
Motstandsmannen Ragnar Sollie, som ledet Pelle-gruppen, arbeidet i firmaet. «Tillitsmannen i Bilarbeidernes forening, Ragnar Sollie, med dekknavnet «Pelle» hadde tidligere organisert sabotasje mot tyske kjøretøyer fra bilverkstedet Sørensen & Balchen, der han arbeidet».


== Referanser ==


== Eksterne lenker ==
Offisielt nettsted
bilxtra.no
Hop Basketballklubb

Hop Basketballklubb (Hop BBK) er en basketballklubb i Fana, Bergen som er tilsluttet Norges Basketballforbund. Klubben ble stiftet 25. april 1979 og har i 2013 ca. 200 medlemmer som spiller i aldersbestemte årsklasser. Hjemmekampene spilles i Hophallen som er en del av Hop skole. Hop BBK ble norgesmestere i klassen U16 kvinner i 2012 og 2013 samt U19 for kvinner i 2015. Fredrik Hannestad har ledet Hop Basketballklubb siden 2010.
Hop BBK arrangerte Elite Basketball Camp sommeren 2013 og 2014. I 2013 tok Hop Basketballklubb sammen med Loddefjord Idrettslag initiativ til å etablere eliteklubben Bergen Elite.


== Eksterne lenker ==
Offisielt nettsted
Statsterritorium

Statsterritorium er det territorium som er underlagt en stats jurisdiksjon. Territorium er et grunnleggende vilkår for at en stat skal eksistere som rettssubjekt i folkeretten. Territoriet innbefatter både landterritoriet, territorialvannet og luftterritoriet.
Stanley Wirak

Stanley Wirak (født 1950 i Kvinesdal) er en norsk politiker (Ap) som siden kommunestyrevalget i 2011 er ordfører i Sandnes kommune. Wirak ble valgt i et valgteknisk samarbeid mellom Ap, FrP, Sp, Sv og Pp. Arbeiderpartiet gikk frem med over 14 prosentpoeng ved kommunevalget 2015, og Wirak ble gjenvalgt som ordfører i spissen for samme konstellasjon (uten Pp som falt ut av bystyret). Han ble den første ordføreren fra Ap i Sandnes etter kommunesammenslåingen i 1965.
Wirak er utdannet siviløkonom ved Norges Handelshøyskole, der han avla eksamen i 1981. Før han utdannet seg til siviløkonom arbeidet han flere år som industriarbeider, et år hos Øglænd, tre år ved Sandnes Støperi og tre år ved Condeep anlegget i Jåttåvågen.Etter studiene i Bergen arbeidet han i Statoil, innen økonomi og ledelse, til han gikk av med tidligpensjon i 2008. Han arbeidet ved selskapets kontorer i USA to år og et år i Aberdeen.
Han har vært innvalgt i bystyret siden 2003. Fra 2007 til 2011 var han leder av utvalg for kultur og oppvekst, samt satt i formannskapet. Tidligere har han vært medlem av Lura bydelsutvalg.
18. mai 2022 kunngjorde Wirak at han ikke vil stille til gjenvalg som ordfører i Sandnes ved kommunevalget i 2023.


== Referanser ==
Oddvar Holmesland

Oddvar Holmesland (født 11. april 1952) er en norsk litteraturviter og professor emeritus i engelsk litteratur ved Universitetet i Agder. 


== Eksterne lenker ==

(no) Publikasjoner av Oddvar Holmesland i BIBSYS

(no) Publikasjoner av Oddvar Holmesland i forskningsdokumentasjonssystemet CRIStin
Presentasjon av Holmesland hos Universitetet i Agder
Eline Nygaard Riisnæs

Eline Nygaard Riisnæs (født 5. juli 1913 i Sandefjord – døde 3. februar 2011 i Oslo) var en norsk konsertpianist og musikkviter ved UiO, og mor til pianisten og klaverpedagogen Anne Eline Riisnæs (1951-), og saksofonistene Knut Riisnæs (1945-) og Odd Riisnæs (1953-).


== Karriere ==
Nygaard Riisnæs studerte klaver i Oslo med klaverpedagogene Dagmar Walle-Hansen og Nils Larsen, og i Stockholm med den russiske storpianisten Simon Barrere. Hun debuterte i 1939, og spilte året etter også med Oslo-Filharmonien. I 1949 turnerte hun i USA med blant annet Kari Frisell. I norsk sammenheng må et utstrakt konsertsamarbeid med NRK nevnes. Hun underviste musikkvitenskap ved Universitetet i Oslo, og var knyttet til UiO som universitetslektor 1971, førsteamanuensis 1981–83.


== Hedresbevisninger ==
Lindemanprisen 1979
Kongens fortjenstmedalje i gull (1983)


== Referanser ==


== Eksterne lenker ==
Offisielt nettsted 
(no) Eline Nygaard Riisnæs i Store norske leksikon
Aroma (sommerfugl)

Aroma er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 40 millimeter), smalvingede, brune smygere. Oversiden er mørk med blå metallglans i vingenes indre del. Undersiden er brun, bakvingen har mer eller mindre gul ytterkant.


== Levevis ==
Larvene lever på gress.


== Utbredelse ==
Slekten er utbredt i Mellom- og Sør-Amerika, fra Costa Rica i nord til Amazonas i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Calpodini Clark, 1948
Slekten Aroma Evans, 1955
Aroma aroma (Hewitson, 1867)
Aroma henricus (Staudinger, 1876)


== Kilder ==
Brower, A.V.Z. & Warren, A. (2007) Aroma på Tree of life [1]
Markku Savela's Lepidoptera and some other life forms: Sjekkliste over artene. Hentet 1.10. 2012.


== Eksterne lenker ==
(en) Aroma i Encyclopedia of Life 
(en) Aroma i Global Biodiversity Information Facility 
(en) Aroma hos NCBI 
Aroma – detaljert informasjon på Wikispecies 
Butterflies of America - Aroma spp. [2]
Helt patent!

Helt patent!  er en norsk humoristisk underholdningsserie om oppfinnelser, ledet av Finn Arve Sørbøe. Programmet gikk på NRK1 i 2012.


== Episoder ==


=== Sesong 1 ===
Dubiella

Dubiella er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn 30-35 millimeter), noe slanke, brune smygere. Forvingen har noen hvite flekker, bakvingen et kremfarget tverrbånd.


== Levevis ==
Larvene lever på gress.


== Utbredelse ==
Slekten er utbredt i Mellom- og Sør-Amerika, fra Nicaragua i nord til Amazonas i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Calpodini Clark, 1948
Slekten Dubiella Evans, 1936
Dubiella dubia (Stoll, 1781)
Dubiella fiscella (Hewitson, 1877)


== Kilder ==
Brower, A.V.Z. & Warren, A. (2007) Dubiella på Tree of life [1]
Markku Savela's Lepidoptera and some other life forms: Sjekkliste over artene. Hentet 1.10. 2012.


== Eksterne lenker ==
(en) Dubiella i Encyclopedia of Life 
(en) Dubiella i Global Biodiversity Information Facility 
(en) Dubiella hos NCBI 
(en) Kategori:Dubiella – bilder, video eller lyd på Wikimedia Commons 
Dubiella – detaljert informasjon på Wikispecies 
Butterflies of America - Dubiella spp. [2]
Lychnuchoides

Lychnuchoides er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 45 millimeter), brunlige smygere. Forvingen har et lyst tverrbånd. Bakvingens forkant er vinklet framskutt i midten.


== Levevis ==
Larvene lever på gress.


== Utbredelse ==
Slekten er utbredt i Mellom- og Sør-Amerika, fra Costa Rica i nord til det sørlige Brasil i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Calpodini Clark, 1948
Slekten Lychnuchoides Godman, 1901
Lychnuchoides ozias (Hewitson, 1878)
Lychnuchoides saptine (Godman & Salvin, 1879)


== Kilder ==
Brower, A.V.Z. & Warren, A. (2007) Lychnuchoides på Tree of life [1]
Markku Savela's Lepidoptera and some other life forms: Sjekkliste over artene. Hentet 1.10. 2012.


== Eksterne lenker ==
(en) Lychnuchoides i Encyclopedia of Life 
(en) Lychnuchoides i Global Biodiversity Information Facility 
(en) Lychnuchoides hos NCBI 
Lychnuchoides – detaljert informasjon på Wikispecies 
Butterflies of America - Lychnuchoides spp. [2]
Nyctus

Nyctus er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 40 millimeter), mørkbrune smygere. Forvingen har et oransje tverrbånd. På bakvingens underside danner vingeårene lyse striper.


== Levevis ==
Larvene lever på gress.


== Utbredelse ==
Slekten er utbredt i det nordlige Sør-Amerika (kjent fra Surinam og Peru).


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Calpodini Clark, 1948
Slekten Nyctus Mabille, 1891
Nyctus crinitus Mabille, 1891
Nyctus hiarbas (Cramer, 1775)


== Kilder ==
Brower, A.V.Z. & Warren, A. (2007) Nyctus på Tree of life [1]
Markku Savela's Lepidoptera and some other life forms: Sjekkliste over artene. Hentet 1.10. 2012.


== Eksterne lenker ==
(en) Nyctus i Encyclopedia of Life 
(en) Nyctus i Global Biodiversity Information Facility 
(en) Nyctus hos NCBI 
(en) Kategori:Nyctus – bilder, video eller lyd på Wikimedia Commons 
Nyctus – detaljert informasjon på Wikispecies 
Butterflies of America - Nyctus spp. [2]
Avalanche Pour L’Amour

Avalanche Pour L'Amour er et musikkalbum med trashmetallbandet Defender, utgitt i 2010 på Mas-Kina Recordings.


== Sporliste ==
«Avalanche Pour L'Amour 3:34 »
«Blood 4:36 »
«Revenge of the Nerds 3:56 »
«Sacrifice 5:25 »


== Personell ==
Tore Morten Andreassen
Håkon Gebhardt
Mika Martiniussen
Stuptindbreen

Stuptindbreen er en 3 km lang og 4 km² stor isbre langt sør på Spitsbergen, Svalbard, i fjellområdet i sørlige Sørkapp Land. Breen strekker seg fra fjellet Stuptinden (843 m) like vest for Austjøkulen, og vestover ned fjellsiden til Samarinbreen som er dens eneste tilstøtende isbre. Tilstøtende fjell er Stuptinden og Tverraksla (691 m) i nord, og Vestjøkulnuten (583 m) i sør.
Breen har navn etter Stuptinden.


== Referanser ==
Sais (Egypt)

Sais (gresk: Σάϊς), eller Sa el-Hagar, var en by i oldtidens Egypt vest i Nildeltaet på den kanopiske delen av Nilen. Det var provinshovedstaden av Sap-Meh, det femte nome av Nedre Egypt og ble maktens hovedsete under det tjuefjerde egyptiske dynasti (ca 732–720 f.Kr.) og saiteperiodens tjuesjette egyptiske dynasti (664–525 f.Kr.) i den sene egyptiske epoken.


== Omtale hos grekerne ==

Herodot skrev at Sais er stedet hvor graven til Osiris var lokalisert og at gudens lidelser ble framstilt som et mysterium om natten på en tilstøtende innsjø.Byens skytsgudinne var Neith hvis kult er bevitnet så tidlig som ved første egyptiske dynasti, ca 3100–3050 f.Kr. Grekerne, som Herodot, Platon, og Diodorus Siculus (Diodoros), identifiserte henne med Athene og således postulerte en opphavelig forbindelse til athenerne. Diodorus skrev at Athene hadde bygget Sais før Syndfloden som etter sigende skal ha ødelagt Athen og Atlantis. Mens alle greske byer ble ødelagt under denne legendariske katastrofen, ble egyptiske byer, som Sais, ikke det.I Timaios og Kritias, skrevet rundt 395 f.Kr., forteller Platon om at 200 år tidligere hadde den greske poeten og lovmannen Solon besøkt Sais i 590 f.Kr., og hvor han fikk fra en egyptisk prest høre historien om Atlantis, om krigen mellom Hellas og Egypt, om Sais' nederlag og ødeleggelse ved en naturkatastrofe. Platon merket seg også at Sais var fødestedet for farao Amasis II.Plutark skrev at helligdommen til Athene, som han identifiserte med Isis, hadde i Sais inskripsjonen: «Jeg er alt det som har vært, og er, og skal være; og ingen dødelig har hittil løftet mitt slør.» 


== Ruiner ==
Det er i dag ingen bevarte spor av denne byen fra forut det nye rike i Egypt (ca 1100 f.Kr.) på grunn av den omfattende ødeleggelsen av byen ved sebakhin, det vil si at bøndene har systematisk fjernet leirmursteiner for bruke dem som gjødsel på markene, og etterlatt kun noen få blokker på stedet.Sais tempel hadde en medisinsk skole tilknyttet, hvilket også var tilfelle med mange andre egyptiske templer. Legeskolen i Sais hadde flere kvinnelige studenter og tilsynelatende også et kvinnefakultet, hovedsakelig i gynekologi (kvinnens forplantningssystem) og obstetrikk (behandlingen av mødre og fostre under graviditet og fødsel). En inskripsjon fra perioden er bevart og forteller at «Jeg kom fra medisinskolen ved Heliopolis og har studert ved kvinneskolen ved Sais hvor de guddommelige mødre har lært meg hvordan å lege sykdommer.» Bibelens Moses og hans hustru Sippora skal etter sigende ha studert ved Heliopolis, og Sipporas erfaring med omskjæring, referert i Andre Mosebok 4:25, kan indikere at hun hadde studert medisin.


== Referanser ==


== Eksterne lenker ==
Arkeologisk beskrivelse av Sais
Sais, offisielt nettsted ved Universitetet i Durham]
Vestjøkulen

Vestjøkulen er en 4 km lang og 12 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breens lengderetning er orientert nord-sør og strekker seg fra Mefonna i sør til Samarinbreen i vest, og er en innlands forbindelsesbre mellom disse to samt Austjøkulen i øst og den vesle Stuptindbreen i nord - sentralt plassert i Sørkapp Land. Omkringliggende avgrensnende fjell omfatter fra nord og med klokken, Steinhatten (755 m), Hjelmen (849 m), Knattberget, Austernebba (759 m), Vesternebba (686 m) og Mefonntoppane (612-781 m) i sørøst, mens vestsiden er relativt åpen ut mot Samarinbreen. 
Midt i breen er det to små innsjøer à om lag 100 meters lengde hver.
Navnet betyr «den vestlige breen», til skille fra Austjøkulen på andre siden av fjellryggen.


== Referanser ==